بياعين اللبن

صح النوم ماتقوم ياحبيبى
من الحان رواية "ولو" 1918

تقديم فرقة نجيب الريحانى

 كلمات 
الجميع :
صح النوم ما تقوم يا حبيبى

غير ريقك ع الحليب

دا لبن اشطه و حياة حبك

لو داقه العيان ليطيب

ماري :
يا بيه انا عندى اللبن البقرى

انا محسوبتك بإيديا الحلوين

انا محسوبتك عشان خاطرى

استفتحنى ياللا بقرشين

الجميع :
صح النوم ماتقوم يا حبيبى

غير ريقك ع الحليب

دا لبن اشطه و حياة حبك

لو داقه العيان ليطيب

لوسي :
خد لك رطلين وللا تلاته

و اسقى مراتك و اسقى ولادك

دا احنا غلابه نربى يتاما

و اوعا تصدق إننا وحشين

الجميع:
صح النوم ماتقوم ياحبيبى

غير ريقك ع الحليب

دا لبن اشطه و حياة حبك

لو داقه العيان ليطيب

فتحيه :
دي بنات مصر جمالهم عيره

ابيض وأحمر و أبصر ايه

تبقا قرعه حطه ضفيره

وتقول ع الفلاحه اخيه

الجميع :
صح النوم ماتقوم يا حبيبى

غير ريقك ع الحليب

دا لبن اشطه و حياة حبك

لو داقه العيان ليطيب

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى